Gesonde vakansiekos | Health24
Die feestyd is 'n seisoen vir leeglê op die strand, lang ente ry en laatnagvieringe. Dis helaas ook 'n tyd vir gans te lekker eet en drink – tensy jy ons eetwenke volg.
Die feestyd is 'n seisoen vir leeglê op die strand, lang ente ry en laatnagvieringe. Dis helaas ook 'n tyd vir gans te lekker eet en drink – tensy jy ons eetwenke volg en die hele vakansie deur smul sonder om in Januarie uit jou jeans te bars.
Deur IRENE LABUSCHAGNE van NICUS vir Huisgenoot-POLS
Pak 'n paar gesonde happies in vir 'n dag op die strand, onthaal jou vriende of maak 'n paar onweerstaanbare toebroodjies.
VIR 'N DAG OP DIE STRAND
pasteie, hamburgers en worsbroodjies
slaptjips en skyfies
gaskoeldrank en versoete, gegeurde water
...Maak 'n paar onweerstaanbare toebroodjies
Buitekant: Gebruik volkoringbrood, swart rogbrood (pumpernickel), 'n vrugte-en-saad-brood, of enige brood met baie pitte, stampkoring en hawermout of hawersemels – dit het alles 'n lae glisemiese indeks (GI). Wissel af met Provita – drie is gelyk aan een sny brood.
Binnekant: Gesonde vulsels hoef nie smaakloos te wees nie. Proe dié opwindende plaasvervangers:
Pleks van botter of margarien: Meng fyn gekapte groente met laevet-jogurt, of smeer met avokado of grondboontjiebotter (albei mono-onversadigde vette).
Pleks van cheddar- of goudakaas: Gebruik mozzarella of laevet-Edam – dit sal 50kJ per 30g-wiggie besnoei.
Pleks van gewone mayonnaise: Verdun laevet-mayonnaise 1:1 met afgeroomde melk – dié eenvoudige stap sal jou 298kJ per eetlepel bespaar.
Pleks van vetterige vleis: Gebruik maer proteïenbronne soos tuna in pekelwater (nie olie nie), hoender sonder vel (dun gesny), stokvis, gekookte eier of maaskaas.
En voeg 'n bietjie vars groente soos tamatie, blaarslaai, komkommer en soetrissies daarby.
Pak 'n paar gesonde happies in:
Wortel- en komkommerstokkies
droëvrugte (twee of drie stukkies van 30g is gelyk aan een vrug)
neute (kies ongesoute neute en moenie jou vergryp daaraan nie – agt tot tien neute tel as een porsie)
vetvrye of laevet-jogurt
veselryke muffins met 'n lae vetinhoud
springmielies met warm lug geskiet en geen olie en min sout daarop
sout, vetterige wegneemetes
....Kies die regte padkos
Pak jou tuisgemaakte
hoenderbors-pita: Sny die vet van die hoender, maak gaar en kap fyn; meng met blaarslaai, snoeptamaties, soetrissierepe en laevet-slaaisous; sit voor in 'n pitabrood of op 'n volgraanrolletjie
heerlike frikkadelle met ekstra maer maalvleis en geen bygevoegde vet nie (resep onder)
superslaai met snoeptamaties, wortelstokkies, piekelkomkommers, komkommers en laevetslaaisous
snoepverskeidenheid – sluit in gekookte eiers, vars vrugte, veselryke muffins en biltong (klein stukkies sonder sigbare vet)
Maak self: Heilsame, heerlike frikkadelle
1kg maer maalvleis (meng 500g ekstra maer bees- en 500g volstruismaalvleis)
150ml (55g) hawermout
125ml (½k) water of vetvrye melk
1 groot ui, gerasper of fyn gekap
1 klein wortel of Granny Smithappel, gerasper
Meng al die bestanddele in 'n groot mengbak.
Rol frikkadelle (sowat 12 grotes of 24 kleintjies).
Pak in 'n groot oondbak met deksel en bak 30 minute by 180 grade Celsius.
Haal deksel af en bak nog 30 minute tot bruin.
Hou stil en koop dit
Kies die volgende by kafees en vulstasiewinkels
vrugte, jogurt, drinkjogurt
muffins of laevet-gesondheidstafies (Slim Slabs, Snackers, saadstafies, droëvrugtestokkies of -stafies)
suiglekkers of jellielekkers pleks van sjokolade
Kies die volgende by restaurante, koffiewinkels of kitskosstalletjies
helder sop met brood
gebakte aartappel met maaskaas en slaai
pasta met tamatiebasis pleks van roomsous
geroosterde hoender, vis of baie maer rooivleis met slaai, gebakte of gekookte aartappels en groente (Kies hoender of vis as 'n ligter alternatief wanneer jy op reis gaan.)
geroosterde toebroodjies met groentevulsels – maar vra dat daar nie botter of margarien opgesmeer word nie
romerige souse. Pleks van 'n burger met 'n romerige sampioensous en skyfies, kies eerder 'n Hawaiiese burger met slaai
diepgebraaide kos. Pleks van krummelhoender, kies 'n geroosterde hoenderburger
ryk nageregte. Pleks van koek of roomys, kies eerder 'n vars vrugteslaai
BY 'N FEESTELIKE SKEMERPARTY
snoepkos met 'n hoë vetinhoud
pasteie en soetgebak
...Knibbel aan dié gesonder lekkernye
vleise – kies klein porsies hoender, frikkadelle en sosaties
groente – soek uit van die slaai- en vars groenteborde af
vrugte of droëvrugte
wyn, bier en spiritualieë
witwyn verdun met sodawater
hardehout met suikervrye koeldranke of water